Վլադիմիր Դյադյուն

Վլադիմիր Սերգեևիչ Դյադյուն (հուլիսի 12, 1988(1988-07-12), Օմսկ, ՌԽՖՍՀ, ԽՍՀՄ), ռուս ֆուտբոլիստ, Խիմկի ակումբի հարձակվող։ Ռուսաստանի սպորտի վարպետ (2014)։


== Ակուբային կարիերա ==
Ռուբինի սան է։ 2005-2007 թվականներին Ռուբինի երկրորդ կազմում անցկացրել է 76 խաղ և խփել 7 գոլ։ 2007 թվականին անցկացրել է մի քանի խաղ ակումբի հիմնական թիմում, սակայն հետո ակումբի ղեկավարությունը հետաքրքրություն չի ցուցաբերել նրա նկատմամբ , և նա երեք անգամ վարձավճարով տեղափոխվել է այլ թիմեր։
2010 թվականի հունվարի 2-ին հայտարարվել է, որ վարձավճարային պայմանագրի ժամկետի ավարտի և Տոմ ակումբի ղեկավարության՝ պայմանագիրը երկարաձգել չցանկանալու պատճառով վերադարձել է Ռուբին։ Նույն թվականի հունվարի երկրորդ կեսին Դյադյունը դարձել է Համագործակցության Գավաթի դափնեկիր, որը այդ մրցաշարին ներկայացրել է պահեստային կազմ։
2010 թվականի փետրվարի 20-ին վարձավճարով տեղափոխվել է Սպարտակ Նալչիկ ակումբ։ Դյադյունը կարողացել է լավագույնս ցուցաբերել իրեն այդտեղ՝ խփելով 10 գոլ առաջնությունում (հատկապես տպավորվել է Մոսկվայի Դինամոյի դարպասին խփած հեթ-տրիկը։ Մրցաշրջանի ավարտին վերադարձել է Ռուբին և կնքել նոր պայմանագիր։
2011/12 մրցաշրջանում դարձել է Ռուբինի հիմնական հարձակվողը։ 2011 թվականի հուլիսի 26-ի նորամուտը կատարել է ՈՒԵՖԱ Եվրոպայի Լիգայում և խփել երկու գոլ (Կիևի Դինամոյի և Ֆրանսիական Լիոնի դարպասին)։ Սակայն առաջնությունում Դյադյունը իրեն չի կարողացել ցույց տալ լավագույնս՝ խփելով ընդամենը երեք գոլ։
2012 թվականի հուլիսի 14-ին Ռուսաստանի Սուպերգավաթային խաղում խփել է երկրորդ գոլը «Զենիթի» դարպասին։
2013 թվականի մարտի 14-ին Եվրոպայի Լիգայի 1/8 եզրափակչի Լևանտեի դեմ երկրորդ խաղում Դյադյունը խփել է գոլ ավելացված ժամանակում, Ռուբինը հաղթել է 2:0 հաշվով՝ անցնելով հաջորդ փուլ։
2013 թվականի հուլիսի 15-ին դարձել է Մոսկվայի Դինամո ակումբի ֆուտբոլիստ՝ կնքելով 3 տարվա պայմանագիր։
2014 թվականի հուլիսի 16-ին վերադարձել է Կազանի Ռուբին ակումբ՝ կնքելով 4 տարվա պայմանագիր։
2017 թվականի հուլիսի 2-ին Ռուբինը խզել է հարձակվողի հետ պայմանագիրը։ Նույն օրը Վլադիմիր Դյադյունը պայմանագիր է կնքել Ռոստով ակումբի հետ։


== Հավաքական ==
Մասնակցել է Եվրոպայի 2007 թվականի պատանեկան առաջնությանը։ 2010 թվականին Վլադիմիրը Ռուսաստանի երիտասարդական հավաքականում անցկացրել է 3 հանդիպում։
2011 թվականի հոկտեմբերի 3-ին Ռուսաստանի հավաքականի մարզչական շտաբը որոշել է Դյադյունին հրավիրել թիմ վնասվածք ստացած Ալեքսանդր Կերժակովի փոխարեն՝ մասնակցելու Սլովակիայի և Անդորրայի դեմ խաղերին։
2011 թվականի հոկտեմբերի 7-ին Սլովակիայի դեմ խաղի հայտացուցակում։
2013 թվականի մայիսի 31-ին ընդգրկվել է Ռուսաստանի ուսանողական հավաքականի ցանկում՝ մասնակցելու Կազանում անցկացվող Համաշխարհային Ունիվերսիադային, հունիսի 23-ին ընդգրկվել է վերջնական ֆուտբոլիստների ցանկում։ Դյադյունը մասնակցել է Ունիվերսիադայի բոլոր 6 խաղերին և խփել 5 գոլ։ Հարձակվողը ճանաչվել է մրցաշարի լավագույն խաղացող։


== Ձեռքբերումներ ==


=== Ակումբային ===
«Ռոստով»Ռուսաստանի առաջնության առաջին դիվիզիոնի հաղթող - 2008«Ռուբին»ԱՊՀ և Բալթիկայի երկրների Համագործակցության չեմպիոնների գավաթի դափնեկիր - 2010
Ռուսաստանի Գավաթի հաղթող - 2012
Ռուսաստանի Սուպերգավաթի հաղթող - 2012


=== Անձնական ===
Ուսանողական առաջնության լավագույն խաղացող և լավագույն ռմբարկու - 2013


== Ելույթների վիճկագրություն ==


== Ծանոթագրություններ ==


== Արտաքին հղումներ ==
Профиль на сайте gazeta.ru(ռուս.)